L 290/334
BG
Официален вестник на Европейския съюз
10.11.2022 г.
Фигура A5/9 Схема на системата за разреждане на целия поток отработили газове
4.1.5.2.
По-долу са посочени примери за компонентите на системата.
4.1.5.2.1.
Две сонди за вземане на проби за непрекъснато вземане на проби от разреждащия въздух и от сместа разредени отработили газове/въздух .
4.1.5.2.2.
Филтър за извличане на твърди частици от потока газ, събиран за анализ.
4.1.5.2.3.
Помпи и регулатор на дебита за осигуряване на постоянен еднороден поток от проби от разредените отработили газове и разреждащия въздух, взети по време на изпитването от сондите за вземане на проби, а потокът от газови проби трябва да бъде такъв, че в края на всяко изпитване количеството на пробите да е достатъчно за анализ.
4.1.5.2.4.
Бързодействащи клапани за насочване на постоянния поток от газови проби към торбичките за проби или към изпускателния отвор.
4.1.5.2.5.
Газонепропускливи , бързо свързващи се елементи между бързодействащите клапани и торбичките за проби.
Връзката трябва да се затваря автоматично от страната на торбичката за проби.
Вместо това могат да се използват други начини за отвеждане на пробите до анализатора (напр. трипътни спирателни клапани).
4.1.5.2.6.
Торбички за събиране на проби от разредените отработили газове и от разреждащия въздух по време на изпитването.
4.1.5.2.7.
Тръба на Вентури с критична (свръхзвукова) скорост на флуида за вземане на пропорционални проби от разредените отработили газове (само CFV-CVS).
4.1.5.3.
Допълнителни компоненти, необходими за вземане на проби от въглеводороди посредством пламъчнойо­ низационен детектор с подгряване (HFID), както е показано на фигура A5/10.
4.1.5.3.1.
Подгрявана сонда за вземане на проби в тунела за разреждане, разположена в една и съща вертикална равнина като сондите за вземане на проби от прахови частици, ако е приложимо.
4.1.5.3.2.
Подгряван филтър, разположен след пробоотборната точка и преди HFID.